
מכרז פומבי מס' 1144/26
לתפקיד עורך דין בלשכה המשפטית - ממונה תחום בכיר ((מכרזים ונזיקין )

 היחידה: הלשכה המשפטית
דרגת המשרה ודירוגה: מנהל תחום בכיר, א'1-א'3 בדירוג משפטנים בהסכם קיבוצי בהתאם לוותק עו"ד / חוזה דירוגי (987) בהתאם להוראות משרד הפנים ובכפוף לאישורו במידה ויידרש עפ"י כל דין, ולשיקול דעת הרשות. 
היקף העסקה : 100%
כפיפות: היועצת המשפטית לעירייה


תיאור התפקיד:
ביצוע המשימות המשפטיות המוטלות עליו במסגרת תפקידו בכפוף להנחיות הממונה בלשכה המשפטית, ובהתאם לתיאור התפקיד באוגדן תיאורי תפקידים.  

עיקרי התפקיד:
1. ייצוג הרשות בהליכים/נושאים משפטיים אזרחיים ומינהליים בהתאם להנחיות היועצת המשפטית לעירייה. 
2. מתן סיוע ויעוץ משפטי לגורמים שונים ברשות בהתאם להנחיות היועצת המשפטית לעירייה.
3. ניסוח מסמכים משפטיים בתיאום עם גורמי פנים וחוץ עירוניים רלוונטיים. 
4. הכנת חוות דעת משפטיות.
5. כתיבה וניסוח מסמכים/חוזים/מכרזים/נהלים בכל התחומים הרלוונטיים לפעילות הרשות המקומית. 
6. ייצוג הרשות בתחום האזרחי והמנהלי בפני מוסדות ציבוריים וגופים פרטיים.
7. ריכוז והכנה של כל החומר המקצועי המובא בפני הוועדות השונות לרבות טיפול משפטי  בהחלטות הוועדות השונות.
8. ביצוע מטלות ותפקידים משפטיים נוספים על פי קביעת והנחיית היועצת המשפטית לעירייה.


תנאי סף למינוי:
השכלה - תואר ראשון במשפטים
רישום מקצועי: רישיון ישראלי לעריכת דין וחברות בלשכת עורכי הדין.


ניסיון מקצועי: ממונה תחום בכיר – 4 שנות ניסיון מקצועי בתחום המשפט אזרחי/מנהלי/מוניציפאלי/מקרקעין/תכנון ובנייה.
ניסיון וידע בתחום דיני הנזיקין ובכלל זה טיפול בתביעות נזיקין, מתן ייעוץ משפטי בתחום, ליווי הליכים משפטיים וייצוג בפני ערכאות – יתרון
ניסיון וידע בתחום המוניציפאלי- יתרון
ניסיון וידע בתחום המכרזים וההתקשרויות, לרבות כתיבת מכרזים, ומתן ייעוץ משפטי בתחום המכרזים וההתקשרויות- יתרון.
ניסיון וידע בתחום דיני העבודה ובכלל זה מתן ייעוץ משפטי למעסיק ציבורי, ליווי הליכי משמעת והעסקה, וייצוג בפני בתי הדין לעבודה- יתרון

דרישות נוספות: 
יישומי המחשב: היכרות עם תוכנות ה-OFFICE ותוכנות מאגרי מידע משפטי



בברכה,
יחיאל זוהר
ראש העירייה
​

על פי הוראות חוק שוויון הזדמנויות בעבודה התשמ"ח-1988. המכרז מתייחס לגברים ונשים כאחד.
מועמד העומד בתנאי המשרה והמעוניין בהגשת הצעה למשרה הנ"ל יגיש את הצעתו דרך אתר עיריית נתיבות, לשונית דרושים ומכרזים,  עד ליום ראשון ה- 02/08/2026 (עד השעה  12:00) – לא תיתכן הגשה ידנית או בדוא"ל.
· מועמד עם מוגבלות יהא זכאי להתאמות הנדרשות לו בהליכי הקבלה לעבודה ובמידת הצורך במהלך תקופת ההעסקה.
· עדיפות תינתן למועמד המשתייך לאוכלוסייה הזכאית לייצוג הולם שאינה מיוצגת באופן הולם בקרב עובדי הרשות המקומית, ובלבד שמדובר במועמד בעל כישורים דומים לכישוריהם של מועמדים אחרים.
· הליך הגשת המועמדות במכרז כולל: הגשת מועמדות וקבלת משוב ראשוני על המועמד באמצעות מערכת jobbing המקוונת.
· במידה ותהליך המיון הראשוני יסתיים בהצלחה ויוגשו כל המסמכים הרלוונטיים, מחלקת משאבי אנוש ייצור עמך קשר להמשך התהליך.
· בהמשך לכך, כל המועמדים אשר יעמדו בתנאי הסף ואשר יגישו את כלל המסמכים הנדרשים כמפורט בפרסום זה: טופס פרטי מועמד, קורות חיים, תעודות השכלה, צילום ת"ז, אישורים על ניסיון מקצועי (כפי שנדרש בנוסח המכרז) – יזומנו לוועדת בחינה.
· הצעות שלהן לא יצורפו כל המסמכים הנדרשים, לא תענינה.

